Līdēre
Līdēre, agrāk arī Lidēre vai Līdere, ir ciems Madonas novada Aronas pagastā. Izvietojies pagasta ziemeļrietumos Lielā Līdēra ezera krastā pie autoceļa P30 8 km no pagasta centra Kusas, 16 km no novada centra Madonas un 148 km no Rīgas. Līdērē atrodas veikals un pareizticīgo baznīca. Apdzīvotā vieta izveidojusies ap bijušās Līdēres muižas (Lüdern) centru. Līdēres pareizticīgo baznīca un pagastskola (19. gadsimts) ir vietējas nozīmes kultūrvēstures pieminekļi.